## Hospitálási jegyzőkönyv (minta)

A hospitálás ideje: 2020. 04. 12.

Óra: Osztályfőnöki óra

Osztály: 7.a

Téma: A káros szenvedélyek

Nevelési feladatok: egészséges életmódra és a szabadidő helyes eltöltésére nevelés

|  |  |
| --- | --- |
| Az óra mozzanatai  | Megjegyzések |
| I.  | Szervezési feladatok |  |
| II. | Előző óra témájának felidézése | Milyen szempontok szerint választanak barátokat, és ez kapcsolódik a mai óra anyagaihoz: a káros szenvedélyekhez, drogokhoz... |
| III. | Az új téma megjelölése.A káros szenvedélyekről általában. A tanár motiváló kérdésekkel aktivizálja a gyerekeket.- Szülők, rokonok, ismerősök káros szenvedélyei (kávé, dohányzás, alkohol, drog).- Mit tudtok a drogokról'?- Legális, illegális kábítószerek. | Ezzel a témát exponálta. a gyerekek lelkesen közreműködtek, ez kedvelt témája korosztályuknak. A tanár csak irányította a beszélgetést.Gondolatok szabad áramlása az osztályfőnök vezetésével. |
| IV. | A gyerekek egy rövidfilmet néznek meg a kábítószerekről.A tanár egy, a közelmúltban a monori iskolákban készült felmérést olvas fel a gyerekeknek. | A tanár által előkészített magnó, illetve videó használata segítségével mutatta be. Előadás: három gyerek, három zenekar (Scooter, Eminem, Kimp Bizkit) |

|  |  |  |
| --- | --- | --- |
|  |  | A filmből és a felmérésből döbbenetes adatok derülnek ki.A középiskolás diákok több mint harmada dohányzik, fele kipróbálta.Kábítószereket jelentős részük kipróbálta, és bármikor tudnának szólni valakinek, aki be tudja szerezni. |
| V.  | A tanár vezetésével további párbeszéd a filmben látottakról, hallottakról. A tanár jelentősége: határozott állásfoglalás a kábítószerek tiltása mellett. | Konkretizálás: Az osztályfőnök direkt módszerrel próbálta a gyerekeket a káros szenvedélyektől mentes életre nevelni, hasznos időtöltésre ösztönözni: - kirándulások, közösségi programok szervezése. - sportolás,- olvasás. |
| VI. | Összefoglalás A beszélgetés főbb témaköreinek összefoglalása:- Sajnos az emberek többsége nem tud lemondani káros szenvedélyeiről |  |
| VII. | Következő óra előkészítése: - Közeleg a madarak és fák napja az iskolában. Felkészülés a környezetvédelemmel kapcsolatos problémákról. | A gyerekek feladatai: gyűjtsék össze véleményüket, pontosan és tömören. A témakörről készüljenek fel újságcikkek, videokazetták segítségével. |

1. Az órakezdés fegyelme laza, kihatott a továbbiakban is.
2. Számonkérés nem volt, új anyag, téma bevezetése.
3. A célkitűzés érezhető és konkrét volt. Tartalma a káros szenvedélyekkel kapcsolatos problémák boncolgatása. Az óra jellege érdeklődést keltő, rávezető, befolyásoló.
4. A nevelési lehetőségek felhasználása tervszerű: a tanár oktatófilmet mutat be, majd egy felmérés eredményét ismerteti a gyerekekkel. Módja lelkes, bár némelykor erőltetett volt a film megtekintésekor. A feldolgozás módja önművelődésből származik, illetve a tanár által hozott film használatából. A téma kifejtésének hatása figyelemfelhívó, de több diák zárkózott, közömbös maradt. A pedagógus igyekszik az anyag tartalmával, az előadás módjával felkelteni az érdeklődést. A pedagógus közvetlen, szóval, viselkedéssel önállóságra nevel, a vélemények pontos, tömör megfogalmazására ösztönön.
5. Az óra egészére: menete gyors, pergő, változatos; hangulata komoly-derűs váltakozva. A pedagógus a téma komolysága miatt kicsit diktatórikus, szigorú, viselkedése határozott és türelmes, kapcsolata az osztállyal közvetlen.